एयर इंडिया में फिलहाल लगभग 31,000 कर्मचारी हैं। हाल ही में छह समितियां गठित की गई थीं। जिनमें लागत युक्तिसंगत समिति भी शामिल है। जिसमें मानव संसाधन एवं वित्त विभागों के अधिकारी शामिल हैं। इस समिति से लागत को युक्तिसंगत बनाने तथा फिजूल खर्चों को घटाने के बारे में कर्मचारी यूनियनों के साथ विचार विमर्श करने को कहा गया है। समिति अपनी रपट 15 जुलाई तक पेश करेगी। प्रवक्ता ने कहा कि समिति वेतन समझौतों पर विचार करेगी। जिसमें उड़ान भत्ते तथा काम आधारित प्रोत्साहन (पीएलआई) शामिल है।